CELEX: 31974R0373
Language: el
Date: 1974-02-13 00:00:00
Title: Κανονισμός (ΕΟΚ) αριθ. 373/74 της Επιτροπής της 13ης Φεβρουαρίου 1974 περί συμπληρώσεως του κανονισμού (ΕΟΚ) αριθ. 3282/73 όσον αφορά τον ορισμό του εμφιαλωτού και της εμφιαλώσεως

Avis juridique important

|

31974R0373

Κανονισμός (ΕΟΚ) αριθ. 373/74 της Επιτροπής της 13ης Φεβρουαρίου 1974 περί συμπληρώσεως του κανονισμού (ΕΟΚ) αριθ. 3282/73 όσον αφορά τον ορισμό του εμφιαλωτού και της εμφιαλώσεως  

Επίσημη Εφημερίδα αριθ. L 042 της 14/02/1974 σ. 0004 - 0004 Ελληνική ειδική έκδοση: Κεφάλαιο 03 τόμος 10 σ. 0142  Ισπανική ειδική έκδοση: Κεφάλαιο 03 τόμος 7 σ. 0157  Πορτογαλική ειδική έκδοση : Κεφάλαιο 03 τόμος 7 σ. 0157 

ΚΑΝΟΝΙΣΜΟΣ (ΕΟΚ) αριθ. 373/74 της ΕΠΙΤΡΟΠΗΣ της 13ης Φεβρουαρίου 1974 περί συμπληρώσεως του κανονισμού (ΕΟΚ) αριθ. 3282/73 όσον αφορά τον ορισμό του εμφιαλωτού και της εμφιαλώσεωςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 816/70 του Συμβουλίου της 28ης Απριλίου 1970 περί συμπληρωματικών διατάξεων κοινής οργανώσεως της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΟΚ) αριθ. 2592/73(2), και ιδίως το άρθρο 30 παράγραφος  4,  Εκτιμώντας:  ότι για το σκοπό ομοιόμορφης ερμηνείας των όρων "εμφιαλωτής" και "εμφιάλωση" στην κοινοτική νομοθεσία πρέπει να καθορισθούν ορισμοί στο κείμενο του κανονισμού (ΕΟΚ) αριθ. 3282/73 της Επιτροπής της 5ης Δεκεμβρίου 1973 περί ορισμού της αναμίξεως και της  οινοποιήσεως(3)- ότι από τον ορισμό του εμφιαλωτού, ως προς την ευθύνη εκείνου ο οποίος διαθέτει στην αγορά εμφιαλωμένο οίνο κρίνεται σκόπιμο όπως ο ορισμός του εμφιαλωτού βαρύνει τον ιδιοκτήτη του οίνου, ακόμη και στην περίπτωση που η εμφιάλωση γίνεται από τρίτο- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Μετά το άρθρο 3 του κανονισμού (ΕΟΚ) αριθ. 3282/73 προστίθεται το εξής άρθρο:  "Άρθρο 3α Ως εμφιαλωτής νοείται το φυσικό ή το νομικό πρόσωπο ή η ομάδα των προσώπων αυτών που προβαίνουν ή που εξουσιοδοτούν να γίνει η εμφιάλωση για λογαριασμό του.  Ως εμφιάλωση νοείται η τοποθέτηση του σχετικού προϊόντος, για σκοπούς εμπορικούς, σε δοχεία περιεκτικότητος 60 λίτρων ή ολιγότερο."  Άρθρο 2  Ο παρών κανονισμός αρχίζει να ισχύει από την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 13 Φεβρουαρίου 1974.  Για την Επιτροπή Ο Πρόεδρος Francois - Xavier ORTOLI  (1) ΕΕ αριθ. Ν 99 της 5.5.1970, σ. 1.  (2) ΕΕ αριθ. Ν 269 της 26.9.1973, σ. 1.  (3) ΕΕ αριθ. Ν 337 της 6.12.1973, σ. 20.